Swydd-ddisgrifiad staff cymorth
	Teulu swyddi:
	Cyfathrebu

	Band cyflog:
	Band 2

	Ystod cyflog:
(pro rata)
	£33,233 - £42,727
Bydd y cyflog cychwynnol fel arfer yn cael ei gynnig ar bwynt isaf y band cyflog. Bydd staff unigol, yn amodol ar berfformiad boddhaol, yn symud i fyny'r raddfa bob blwyddyn ar y dyddiad y gwnaethant ddechrau yn eu swydd nes eu bod yn cyrraedd yr uchafswm graddfa ar gyfer eu band.



	Teitl y swydd:
	Swyddog Cyfathrebu a’r Cyfryngau

	Cyfeirnod: 
	MB-124-26

	Swyddfa:
	Niamh Salkeld AS

	Oriau gwaith:
	37 awr yr wythnos
Efallai y bydd yn ofynnol i ddeiliad y swydd weithio y tu allan i’r oriau gwaith arferol.

	Math o benodiad:
	Parhaol
Fel Aelod o'r Senedd, rwyf yn dal swydd fel cynrychiolydd etholedig. Pan fydd fy nghyfnod fel Aelod o'r Senedd yn dod i ben, bydd y swydd hon yn dod i ben.

	Lleoliad:





	Y Senedd, Swyddfa’r Etholaeth a gweithio gartref.
Efallai y bydd gofyniad i ymweld ag amrywiaeth o leoliadau ar draws fy etholaeth.



	Gwybodaeth ychwanegol:

	Rwy’n gyflogwr cyfle cyfartal ac yn croesawu ceisiadau gan unrhyw ymgeisydd addas, gan gynnwys pobl â’r nodweddion gwarchodedig a ganlyn (hil, rhyw, anabledd, crefydd/cred, cyfeiriadedd rhywiol, hunaniaeth o ran rhywedd, priodas/partneriaeth sifil, beichiogrwydd/mamolaeth neu oedran).

	Sylwer y gwneir y penodiad yn amodol ar eirdaon a gwiriad diogelwch.



Y rôl
	Cyfathrebu

	Mae’r swyddi yn y teulu hwn yn cefnogi’r broses o ledaenu gwybodaeth i gynulleidfaoedd mewnol ac allanol, yn unol â'r fframweithiau rheoleiddio y mae Aelodau'n gweithredu o’u mewn. Bydd gweithgareddau'n cael eu cynnal ar lefel sy'n briodol i'r radd. Mae swyddi yn y teulu hwn yn gyfrifol am brosesau creadigol, cysylltiadau cyhoeddus, datganiadau i'r cyfryngau, cyfathrebu a chynhyrchu cyfryngau, cyhoeddiadau printiedig ac electronig, dylunio / rheoli cynnwys gwefan, a’r cyfryngau cymdeithasol. Mae'r swyddogaeth Gyfathrebu hefyd yn cynnwys cefnogi, cydgysylltu, llunio a rheoli cyfathrebiadau ysgrifenedig, gweledol a digidol. Gall y rolau hyn hefyd gynnwys rheoli a chydgysylltu digwyddiadau ymgynghori ac ymgysylltu yn unol â'r fframweithiau sy'n llywodraethu gweithgarwch yr Aelodau.
Mae’r prif nodweddion fel a ganlyn:
· Cynhyrchu syniadau, ymchwilio, creu, ysgrifennu a darparu amrywiaeth o ddeunyddiau cyfathrebu.
· Creu, cefnogi a rheoli ymgyrchoedd ar gyfer rhanddeiliaid mewnol ac allanol.
· Darparu cyngor technegol a chyfeiriad i’r Aelodau a staff eraill mewn perthynas â dewis a defnyddio amrywiol gyfryngau cyfathrebu.
· Strategaethau cyfathrebu rhagweithiol ac adweithiol.
· Datblygu a gweithredu prosiectau gydag asiantaethau amrywiol, gan gynnwys y sector cyhoeddus, y sector preifat a’r sector gwirfoddol. 
· Meithrin a chynnal perthynas â rhanddeiliaid.

	Diben y swydd

	Bydd Swyddog Cyfathrebu Band 2 sy’n gweithio i Aelod o’r Senedd yn gwneud gwaith ymchwil, y wasg a’r cyfryngau yn ôl yr angen, gan sicrhau bod negeseuon allweddol yn cael eu lledaenu i bobl drwy’r cyfrwng mwyaf priodol.




Manyleb y person

	Sgiliau ac ymddygiadau

	Ei newid yn ôl yr angen:
· Bod yn fedrus gyda'r offer a'r cyfarpar arferol ar gyfer y swydd, e.e. pecynnau meddalwedd safonol, a meddu ar brofiad o ddefnyddio cyfryngau ar-lein mewn cyd-destun gwaith.
· Sgiliau cyfathrebu llafar ac ysgrifenedig sydd wedi’u datblygu i raddau da. 
· Dealltwriaeth o'r angen i fynd i'r afael â gwahaniaethu, ac i hyrwyddo cyfle cyfartal ac egwyddorion Nolan ar gyfer bywyd cyhoeddus, ac ymrwymiad i'r materion hyn
· Bydd disgwyl iddynt gynllunio a rheoli’r llwyth gwaith eu hunain o fewn cyfyngiadau arferion a gweithdrefnau sefydledig.
· Y gallu i weithio ar y cyd fel rhan o dîm bach. 

	Gwybodaeth a phrofiad

	· Dealltwriaeth gref o'r fframweithiau cyfreithiol a rheoleiddiol y mae’r Aelodau a’r Grwpiau yn gweithredu ynddynt. Mae hyn yn cynnwys fframweithiau’r Senedd (safonau ymddygiad, gwariant ac ati) yn ogystal â fframweithiau ehangach a chyffredinol (dyletswyddau cyfreithiol). Y gallu i roi cyngor gwybodus i’r Aelodau a chydweithwyr ar y materion hyn.
· Yn meddu ar brofiad o dirwedd y cyfryngau ac yn defnyddio'r arbenigedd hwn i ddatblygu strategaethau cyfryngau blaengar a rhagweithiol. Profiad o gynghori ar gamau gweithredu gan y cyfryngau ar lefel uwch a chefnogi timau i ddatblygu ymgyrchoedd.
· Yn gallu dylanwadu ar agenda'r cyfryngau drwy gynllunio ymlaen llaw yn rhagweithiol ac yn datblygu strategaethau i ddiogelu a gwella enw da. Mae gwybodaeth a dealltwriaeth o dechnegau ymdrin â'r cyfryngau, gan gynnwys llunio cynllun cyfathrebu, yn ofyniad allweddol.
Diogelu data / diogelwch gwybodaeth:
· Gwybodaeth am y gyfraith ac arfer da sy'n gysylltiedig â diogelu data a diogelwch gwybodaeth.
Iechyd, diogelwch a llesiant:
· Profiad a dealltwriaeth ymarferol o’r gyfraith ac arfer da sy’n gysylltiedig ag iechyd, diogelwch a llesiant, gan gynnwys asesiadau risg, mesurau rheoli, a gwybod pryd i geisio cyngor cymwys.
Diogelu:
· Profiad o roi mesurau diogelu cymesur ar waith mewn perthynas â phlant ac oedolion sy’n agored i niwed. 

	Meini prawf dymunol

	· Dealltwriaeth o faterion cyfoes a phynciau sy’n berthnasol i Gymru a’r ardal leol, a diddordeb yn system wleidyddol Cymru.
· Yn arddel amcanion a gwerthoedd y blaid. 
· Trwydded yrru lawn, gyfredol y DU, ynghyd â mynediad at gerbyd sydd wedi'i yswirio at ddibenion gwaith.

	Cymwysterau

	· Y gallu i ddangos dealltwriaeth neu brofiad o ystod o weithdrefnau gwaith yn seiliedig ar brofiad gwaith perthnasol a/neu gymhwyster galwedigaethol e.e. NVQ lefel 3 neu 4 neu gymhwyster cyfatebol mewn pwnc perthnasol.
· Tystiolaeth o sgiliau rhifedd a llythrennedd e.e. TGAU Saesneg / Cymraeg a Mathemateg (neu gymwysterau cyfatebol) Gradd C neu uwch, neu brofiad priodol arall.

	Sgiliau iaith

	· Dymunol: Y gallu i weithio drwy gyfrwng y Gymraeg a’r Saesneg






[bookmark: cysill]Prif Ddyletswyddau

	Cyfathrebu a chysylltiadau â’r cyfryngau

	· Gweithredu fel y prif gyswllt cyfryngau, gan ymgysylltu â newyddiadurwyr a darlledwyr.
· Ysgrifennu datganiadau i'r wasg a briffiau cyfryngau.
· Rheoli ymddangosiadau yn y cyfryngau a pharatoi ar gyfer cyfweliadau, gan gynnwys drafftio negeseuon allweddol.

	Rheoli cyfryngau digidol a chymdeithasol

	· Rheoli tôn cyfathrebu ar y cyfryngau cymdeithasol.
· Creu cynnwys amlgyfrwng o ansawdd uchel (graffeg, fideos, graffeg wybodaeth).
· Monitro dadansoddeg a data ymgysylltu er mwyn mireinio'r strategaeth gynnwys.

	Ymgysylltu â’r cyhoedd a rheoli rhanddeiliaid

	· Rheoli perthnasoedd â rhanddeiliaid allweddol.
· Goruchwylio cynhyrchu cylchlythyrau, blogiau a chynnwys gwefannau.
· Trefnu a hyrwyddo cyfarfodydd cyhoeddus, digwyddiadau ac ymweliadau â'r etholaeth.
· Cynghori'r Aelod ynghylch negeseuon cyhoeddus a chyfleoedd i ymgysylltu â'r gymuned.
· Sicrhau cysondeb o ran negeseuon ar draws pob llwyfan.

	Goruchwyliaeth

	· Goruchwylio gwaith staff Band 3 neu interniaid i sicrhau allbwn o ansawdd uchel.
· Goruchwylio cydymffurfiaeth yr holl ddeunyddiau cyfathrebu â rheolau'r Senedd.

	Rhwymedigaethau yn y gweithle

	Diogelu data / diogelwch gwybodaeth:
· Rheoli'r prosesau a'r trefniadau sy'n galluogi'r Aelod i gydymffurfio â'u rhwymedigaethau o ran diogelu data a diogelwch gwybodaeth yn unol â deddfwriaeth a chodau ymarfer perthnasol.
Iechyd, diogelwch a lles:
· Rheoli'r prosesau a'r trefniadau sy'n galluogi'r Aelod i gydymffurfio â'u rhwymedigaethau o ran iechyd, diogelwch a lles yn unol â deddfwriaeth a chodau ymarfer perthnasol.
Diogelu:
· Rheoli'r prosesau a'r trefniadau sy'n galluogi'r Aelod i gydymffurfio â'u rhwymedigaethau o ran diogelu plant ac oedolion agored i niwed yn unol â deddfwriaeth a chodau ymarfer perthnasol.

	Arall

	· Gweithredu o fewn y fframweithiau cyfreithiol a rheoleiddiol y mae Aelodau a Grwpiau yn gweithredu ynddynt, gan gynnwys fframweithiau'r Senedd (safonau ymddygiad, gwariant ac ati) a fframweithiau ehangach a chyffredinol (dyletswyddau cyfreithiol).
· Cyflawni dyletswyddau eraill yn ôl yr angen i gefnogi'r Aelod, sy'n gymesur â'r band hwn.



